
zo dňa 15.12.2014
Upravujúca zásady zverejňovania informácií obce

Článok 1
Úvodné ustanovenia

1. Interná smernica upravuje  postupy zverejňovania informácií o činnosti orgánov samosprávy na webovom sídle obce Košolná.  

Článok 2
Obsah a povinnosti obce pri zverejňovaní informácií týkajúcich sa činnosti orgánov samosprávy

1. Pozvánky na rokovanie zastupiteľstva vrátane programu, návrhy nariadení a úplné návrhy materiálov predložených  na rokovanie zastupiteľstva sa zverejňujú najmenej 7 dní pred termínom rokovania zastupiteľstva na webovom sídle obce. Ak ide o neplánované rokovanie zastupiteľstva, tieto informácie sa zverejňujú v primeranej lehote pred jeho konaním, najmenej však 48 hodín pred konaním. Obsah materiálov, ktoré sú určené poslancom zastupiteľstva, je totožný s obsahom materiálov, ktoré sa sprístupňujú verejnosti.

1. Pozvánky na rokovania komisií a návrhy materiálov predložených na rokovania komisií sa zverejňujú najmenej 7 dní pred termínom rokovania komisie na webovom sídle obce. Obsah materiálov, ktoré sú určené členom komisie, je totožný s obsahom materiálov, ktoré sa sprístupňujú verejnosti.

2. Zápisnice z rokovaní orgánov samosprávy obsahujúce aj text všetkých schválených uznesení,  vrátane finálneho znenia materiálov sa zverejňujú do 10 dní od rokovania orgánu na webovom sídle obce.

3. Menovité výpisy o hlasovaní poslancov na rokovaní zastupiteľstva sa zverejňujú do 10 dní na webovom sídle obce okrem prípadov tajného hlasovania a hlasovania na neverejnom rokovaní.

4. Platné uznesenia zastupiteľstva sa zverejňujú do 10 dní od ich podpísania starostom na webovom sídle obce. Uznesenia, ktorých výkon sa starosta rozhodol pozastaviť tým, že ich nepodpísal v zákonom stanovenej lehote , sa zverejnia s odôvodnením rozhodnutia starostu.

5. Návrhy nariadení a návrhy iných materiálov predložených na rokovanie zastupiteľstva, ktoré predložili poslanci zastupiteľstva, sa na webovom sídle obce zverejňujú do 5 dní po doručení návrhu nariadenia alebo návrhu materiálu obecnému úradu, najneskôr však v lehote podľa odseku 2.

Článok 3
Záverečné ustanovenia

1. Na tejto smernici  sa uznieslo obecné zastupiteľstvo obce uznesením č. 20  zo dňa 15.12.2014.
